ddrg/super_eurlex huggingface dataset:
(4)

Udpegede kontraktmarkeder er »boards of trade«, som drives under tilsyn af Commodity Futures Trading Commission (CFTC) i henhold til § 5 i Commodity Exchange Act (CEA), 7 USC 7. De retligt bindende krav til udpegede kontraktmarkeder, der er godkendt i USA, består af CEA, som sammen med bestemmelser fra Commodity Futures Trading Commission (CFTC), udgør de retlige rammer for driften af udpegede kontraktmarkeder. Del 38 af CFTC's bestemmelser indeholder kravene til drift som et »boards of trade« samt 23 grundprincipper, som udpegede kontraktmarkeder skal opfylde både indledningsvis og løbende. I henhold til CFTC's bestemmelser skal udpegede kontraktmarkeder drive en handelsfacilitet, hvilket under CEA generelt indebærer et multilateralt system, hvor deltagerne har mulighed for at foretage transaktioner efter faste regler. Udpegede kontraktmarkeder skal give medlemmerne upartisk adgang til deres markeder og tjenester. Adgangskriterierne skal være upartiske og gennemsigtige og skal anvendes på en ikkediskriminerende måde. Hertil kommer, at udpegede kontraktmarkeder i henhold til CFTC's bestemmelser er underlagt krav vedrørende forvaltning af interessekonflikter, risikostyring, ordninger for handel, clearing og afvikling, børsregler samt overvågning af overholdelsen. Under grundprincip 2 (17 CFR § 38.150 (2015)) skal et »board of trade« udarbejde, overvåge og håndhæve overholdelsen af de interne regler for udpegede kontraktmarkeder, herunder de regler, der forbyder urimelig handelspraksis (»abusive trade practices«) på disse markeder. Med henblik herpå skal et »board of trade« have kapacitet til at afsløre, undersøge og pålægge passende sanktioner over for personer, der overtræder nogen af de udpegede kontraktmarkeders interne regler.
(7)

Kommissionen fandt, at antidumpingproceduren burde afsluttes, da undersøgelsen ikke havde påvist, at en sådan afslutning ikke ville være i Unionens interesse. De interesserede parter er blevet underrettet herom og har fået mulighed for at fremsætte bemærkninger. Kommissionen modtog ingen bemærkninger, som kunne føre til den konklusion, at en sådan afslutning ikke ville være i Unionens interesse.
3)

Når en afgørelse om ændringer af protokollen som nævnt i punkt 1 påtænkes at blive vedtaget på et møde i den blandede komité, træffes de nødvendige foranstaltninger til at sikre, at den holdning, der skal indtages på Unionens vegne, tager hensyn til de seneste statistiske, biologiske og andre oplysninger, der er fremsendt til Kommissionen. Med henblik herpå og på grundlag af disse oplysninger fremsender Kommissionens tjenestegrene i rette tid inden det relevante møde i den blandede komité et dokument, der fastlægger enkelthederne i Unionens foreslåede holdning, til Rådet eller dets forberedende organer med henblik på drøftelse og godkendelse. Med hensyn til de spørgsmål, der er nævnt i punkt 1, litra a), godkender Rådet Unionens påtænkte holdning med kvalificeret flertal. I andre tilfælde betragtes Unionens påtænkte holdning i det forberedende dokument som godkendt, medmindre et bestemt antal medlemsstater svarende til et blokerende mindretal gør indsigelse på et møde i Rådets forberedende organ eller senest 20 dage efter modtagelsen af det forberedende dokument, afhængigt af hvad der indtræffer først. I tilfælde af indsigelse henvises sagen til Rådet. Hvis det på senere møder, herunder på stedet, er umuligt at nå til enighed, så Unionens holdning tager hensyn til nye elementer, henvises sagen til Rådet eller dets forberedende organer.
(1)

Ved artikel IX, stk. 3 og 4, i Marrakeshoverenskomsten om oprettelse af Verdenshandelsorganisationen (»WTO-overenskomsten«) fastsættes procedurerne for at indrømme en fritagelse for en forpligtelse, som er pålagt en medlemsstat i medfør af WTO-overenskomsten eller af en af de multilaterale handelsaftaler.
—

Kommissionen forelagde den 15. april 2016 et forslag med et forslag til ændringsbudget nr. 2 til det almindelige budget for regnskabsåret 2016 —
(26)

Denne afgørelse har til formål at fremme et effektivt samarbejde mellem de kompetente myndigheder i medlemsstaterne og de kompetente myndigheder i Brasilien, Dubais International Financial Centre, Guernsey, Indonesien, Isle of Man, Jersey, Malaysia, Sydafrika, Sydkorea, Taiwan og Thailand. Den skal give disse myndigheder mulighed for at udøve deres beføjelser vedrørende offentligt tilsyn, ekstern kvalitetssikring og undersøgelser og for samtidig at beskytte de berørte parters rettigheder. Medlemsstaterne er forpligtet til at give Kommissionen meddelelse om de gensidige arbejdsaftaler, de har indgået med nævnte myndigheder, for at give Kommissionen mulighed for at vurdere, om samarbejdet er i overensstemmelse med artikel 47 i direktiv 2006/43/EF.
(2)

I henhold til artikel 32, stk. 4, i konventionen erklærer medlemsstaterne samtidig med, at de afgiver den i artikel 32, stk. 2, i konventionen omtalte meddelelse, eller på et hvilket som helst senere tidspunkt, at konventionen, indtil den træder i kraft, for deres vedkommende skal gælde for deres forbindelser til andre medlemsstater, som har afgivet den samme erklæring.
(1)

Ministererklæringen om handel med informationsteknologiprodukter, almindeligvis omtalt som »aftalen om handel med informationsteknologiprodukter« (ITA), blev vedtaget i Singapore den 13. december 1996. I punkt 3 i bilaget til ITA, fastsættes, at deltagerne skal mødes med regelmæssige mellemrum i Rådet for Handel med Varer under Verdenshandelsorganisationen (WTO) med henblik på at evaluere produktdækningen for ved konsensus at nå til enighed om, hvorvidt tillæggene til nævnte bilag bør ændres, således at der indføjes yderligere produkter, i lyset af den teknologiske udvikling, erfaringerne med anvendelsen af toldindrømmelserne eller ændringer af det harmoniserede nomenklatursystem.
(7)

For at være i tråd med udviklingen i EU-lovgivningen bør de elektroniske standardmodeller, som findes online på Kommissionens websted, for foreløbige og endelige rapporter, herunder betalingsanmodninger, anvendes for veterinærprogrammer vedrørende afrikansk svinepest, aviær influenza, bluetongue, kvægbrucellose, fåre- og gedebrucellose, klassisk svinepest, rabies, salmonellainfektion i visse fjerkræpopulationer, kvægtuberkulose og transmissibel spongiform encephalopati, således at man lettere kan foretage fornødne ændringer eller medtage yderligere oplysninger. Kommissionen vil underrette medlemsstaterne om alle fornødne ændringer af de elektroniske standardmodeller og drøfte disse med dem inden for rammerne af Den Stående Komité for Planter, Dyr, Fødevarer og Foder. Ud over at være tilgængelige på Kommissionens websted vil de ændrede elektroniske standardmodeller blive udsendt til samtlige medlemsstater senest i løbet af første uge i juni (foreløbige rapporter) og senest i løbet af første uge i marts (endelige rapporter og betalingsanmodninger) i det pågældende år.
(5)

Under disse omstændigheder rettede Malta, Kroatien og Belgien efterfølgende anmodninger til Kommissionen ved skrivelser af henholdsvis 14. december 2015, 15. december 2015 og 17. december 2015, og Tyskland, Grækenland, Spanien, Frankrig, Italien, Luxembourg, Portugal, Slovenien og Sverige ved skrivelser af 18. december 2015, hvori de meddelte, at de ønsker at indføre et forstærket indbyrdes samarbejde for så vidt angår kompetence, lovvalg, anerkendelse og fuldbyrdelse af afgørelser i sager vedrørende formueforholdet mellem ægtefæller og de formueretlige virkninger af registrerede partnerskaber, og at Kommissionen bør fremsætte et forslag til Rådet med henblik herpå. Den Tjekkiske Republik, Nederlandene, Bulgarien, Østrig og Finland rettede tilsvarende anmodninger til Kommissionen ved skrivelser af henholdsvis 28. januar 2016, 2. februar 2016, 9. februar 2016, 16. februar 2016 og 26. februar 2016. Cypern har ved skrivelse af 18. marts 2016 meddelt Kommissionen, at landet ønsker at tage del i etableringen af det forstærkede samarbejde, og Cypern har gentaget sit ønske herom under Rådets arbejde. I alt 18 medlemsstater har anmodet om et sådant forstærket samarbejde.
DA Den Europæiske Unions Tidende L 159/1

RÅDETS AFGØRELSE (EU) 2016/949

af 6. juni 2016

om undertegnelse på Unionens og dens medlemsstaters vegne af protokollen til rammeaftalen mellem Den Europæiske Union og dens medlemsstater på den ene side og Mongoliet på den anden side om partnerskab og samarbejde for at tage hensyn til Republikken Kroatiens tiltrædelse af Den Europæiske Union

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 207 og 209 sammenholdt med artikel 218, stk. 5,

under henvisning til akten om Republikken Kroatiens tiltrædelse, særlig artikel 6, stk. 2,

under henvisning til forslag fra Europa-Kommissionen, og

ud fra følgende betragtninger:

(1) I henhold til artikel 6, stk. 2, i akten om Republikken Kroatiens tiltrædelse skal Republikken Kroatiens tiltrædelse af rammeaftalen mellem Den Europæiske Union og dens medlemsstater på den ene side og Mongoliet på den anden side om partnerskab og samarbejde godkendes ved indgåelse af en protokol til aftalen. I henhold til artikel 6, stk. 2, i tiltrædelsesakten skal der anvendes en forenklet procedure for en sådan tiltrædelse, hvorefter en protokol indgås af Rådet, der træffer afgørelse med enstemmighed på medlemsstaternes vegne, og af de berørte tredjelande.

(2) Den 14. september 2012 bemyndigede Rådet Kommissionen til at indlede forhandlinger med de pågældende tredjelande. Forhandlingerne med Mongoliet blev afsluttet med positivt resultat ved en verbalnote dateret den 2. december 2014.

(3) Aftalen bør undertegnes med forbehold af dens indgåelse på et senere tidspunkt —

VEDTAGET DENNE AFGØRELSE —

Artikel 1

Der gives hermed bemyndigelse til undertegnelse på Unionens og dens medlemsstaters vegne af protokollen til rammeaftalen mellem Den Europæiske Union og dens medlemsstater på den ene side og Mongoliet på den anden side om partnerskab og samarbejde for at tage hensyn til Republikken Kroatiens tiltrædelse af Den Europæiske Union (1) med forbehold af protokollens indgåelse.

Artikel 2

Formanden for Rådet bemyndiges herved til at udpege den eller de personer, der er beføjet til at undertegne protokollen på Unionens og dens medlemsstaters vegne.

Artikel 3

Denne afgørelse træder i kraft på dagen for vedtagelsen.

Udfærdiget i Luxembourg, den 6. juni 2016. På Rådets vegne H.G.J. KAMP Formand

(1) Teksten til protokollen offentliggøres sammen med afgørelsen om indgåelse heraf.
(3)

Kommissionen indledte undersøgelsen vedrørende Kina som følge af en anmodning indgivet den 2. marts 2015 af Metpro Limited (»ansøgeren«), en importør af visse rørfittings af deformerbart støbejern med gevind, for så vidt angår importen fra Kina. Ansøgeren anmodede om undersøgelsen med det formål at fastslå, om elektriske installationsrør (rørbøjninger og T-rør) med en standard metrisk gevindstigning på 1,5 mm i henhold til ISO Metric Form BS3643 (»produkt, som potentielt bør udelukkes«) bør udelukkes fra varedækningen i gennemførelsesforordning (EU) nr. 430/2013. Da foranstaltningerne også finder anvendelse på import med oprindelse i Thailand, besluttede Kommissionen på eget initiativ også at indlede en undersøgelse vedrørende importen med oprindelse i Thailand. Anmodningen indeholdt tilstrækkelig dokumentation til at berettige indledningen af undersøgelsen.
(10)

Referencemedlemsstaten anså anordningen for at være en passende risikobegrænsende foranstaltning med henblik på at forhindre spild og undgå primær og sekundær forgiftning sammenlignet med anvendelsen af det omtvistede produkt i åbne beholdere. Denne konklusion blev bekræftet i feltforsøgene, hvor der kun forekom spild to gange på grund af et uheld med en landbrugsmaskine eller beskadigelse. For at begrænse utilsigtet spild mest muligt bør produktgodkendelsen indeholde supplerende brugsanvisninger som f.eks. fastgørelse af giftstationen på underlaget og en anbefaling om, at giftstationen i tilfælde af utilsigtet spild skal bortskaffes som farligt affald.
(9)

Af disse drøftelser fremgår det ligeledes, at den uacceptable risiko er begrænset på grund af anvendelsesmønstret for produktet, der kun anvendes på små arealer (f.eks. på myreboer) og forventes nedbrudt inden for kort tid, således at ikke-målarter kan rekolonisere det behandlede område efter brug.
(1)

De Forenede Nationers center for lettelse af samhandel og e-handel (UN/CEFACT) vedtog den. 25.-29. april 2016 under dets 27. forum en standard for udveksling af fiskerioplysninger (FLUX). Med henblik på at overholde denne verdensomspændende standard skal Den Unions nuværende elektroniske indberetningssystem (EIS) ændres.
med hensyn til forslaget af 6. april 2016, der er udsendt af Eurocontrols Agency, er Unionens holdning at give opbakning til, at Eurocontrols Agency fortsat samarbejder med luftfartstjenesteudøvere og, hvis det er relevant, luftfartøjsoperatører i Eurocontrolmedlemsstaterne i forbindelse med SESAR-projektet, herunder udvikling af de nødvendige forvaltnings-, finansierings- og udbudsordninger, og udvikling af tekniske specifikationer med henblik på rettidig udbygning af europæiske luft/jord-datakommunikationstjenester (EAGDCS). Ovennævnte ordninger og tekniske løsninger vil blive forelagt til orientering for Det Midlertidige Råd/Den Permanente Kommission, inden der iværksættes et eventuelt udbud. Dette bør endvidere være baseret på dokumentation af den tekniske og operationelle gennemførlighed og udarbejdelsen af en omfattende økonomisk konsekvensanalyse.
(92)

Overvågningen af forurenende stoffer er imidlertid ikke et redskab til at påvise overholdelse af disse grænser. Målet for overvågningen af forurenende stoffer er at registrere værdier for forekomsten af forurenende stoffer, som ligger under de ved lov fastsatte grænser, med henblik på forebyggelse som forklaret ovenfor, og kontrollerne gennemføres vilkårligt og uregelmæssigt (jf. betragtning 76). Overvågningen af forurenende stoffer er ikke en del af de kontroller, der er nødvendige for mejerierne for at påvise, at de overholder de ved lov fastsatte grænser for forekomsten af forurenende stoffer. Derfor kan resultaterne i sag T-538/11 vedrørende tilstedeværelsen af en fordel for de pågældende virksomheder i forbindelse med de obligatoriske BSE-screeninger ikke finde anvendelse i den aktuelle sag med overvågning af forurenende stoffer.
DA Den Europæiske Unions Tidende C 252/9

KOMMISSIONENS AFGØRELSE

af 6. juli 2016

om udstedelse af open source-licenser til Generaldirektoratet for Maritime Anliggender og Fiskeris software til integreret fiskeridataforvaltning

(2016/C 252/03)

EUROPA-KOMMISSIONEN HAR —

under henvisning til traktaten om Den Europæiske Union, til traktaten om oprettelse af Det Europæiske Atomenergifællesskab og til traktaten om Den Europæiske Unions funktionsmåde,

under henvisning til Kommissionens beslutning af 19. september 2001 (PV1536) om, at generaldirektørerne og cheferne for tjenestegrenene tildeles beføjelse til at afgøre, om det er nødvendigt at indgive en ansøgning om beskyttelse af intellektuelle ejendomsrettigheder som følge af aktiviteter eller programmer, for hvilke de er ansvarlige, udstedelse af licenser i tilknytning hertil samt erhvervelse, overdragelse, afståelse eller opgivelse af rettigheder, og om, at generaldirektørerne tildeles beføjelse til at foretage administrativ gennemførelse i tilknytning hertil, og

ud fra følgende betragtninger:

(1) Generaldirektoratet for Maritime Anliggender og Fiskeri har med henblik på elektronisk udveksling af fiskeridata udviklet en række informationssystemer, der tilhører pakken af softwareprogrammer til integreret fiskeridataforvaltning (IFDM), på grundlag af FLUX-standarden fra De Forenede Nationers center for fremme af samhandel og e-handel (UN/CEFACT).

(2) Den nuværende IFDM-pakke (i det følgende benævnt »pakken«) indeholder følgende informationssystemer: FLUX-transportlaget til udveksling af elektroniske meddelelser i overensstemmelse med UN/CEFACT-standarden, EU's fartøjsovervågningssystem til overvågning af fartøjspositioner, hvortil GD for Maritime Anliggender og Fiskeri har udarbejdet tre moduler (et rumligt modul, et indberetningsmodul og et USM-modul), og en VMS ERS Viewer, der gør det muligt for EU's fartøjsovervågningssystem at vise elektroniske fiskerilogbøger i UN/CEFACT-format.

(3) Udstedelse af open source-licenser til pakken kan gavne den globale harmonisering af fiskeridataudvekslinger og gøre det muligt at opnå omkostningsbesparelser. Medlemsstater, tredjelande, regionale fiskeriforvaltningsorganisationer og De Forenede Nationers Fødevare- og Landbrugsorganisation bør derfor have mulighed for at distribuere redskaberne i pakken.

(4) Som det generaldirektorat, der har ansvaret for udvikling og vedligeholdelse af pakken, og som samtidig har fået overdraget beføjelser til at træffe administrative afgørelser om intellektuelle ejendomsrettigheder, finder GD for Maritime Anliggender og Fiskeri det passende og hensigtsmæssigt at udstede open source-licenser til pakken.

(5) For at distribuere og fremme anvendelsen af pakken og for at undgå, at nogen har eksklusiv ret til den, vil pakken blive frigivet under en open source-licens —

BESTEMT FØLGENDE:

Artikel 1

For at gøre det muligt at anvende, gengive, udvikle og videredistribuere softwaren er det tilladt at distribuere den på ikke-eksklusive open source-licensbetingelser.

Artikel 2

Denne afgørelse gælder for alle kommende frigivelser eller nye versioner af denne software.
(8)

Den Italienske Republik fremlagde følgende oplysninger: 1) På de pågældende ruter er sandsynligheden for, at bølgehøjden overstiger to meter, på årsbasis mindre end 10 %, 2) de af fritagelsen omfattede skibe sejler i fast rutefart, 3) rejserne overstiger ikke 30 sømil fra afsejlingsstedet, 4) det havområde, som passagerskibene besejler, er forsynet med landbaserede navigationshjælpemidler, vejrudsigter samt permanente eftersøgnings- og redningsfaciliteter via den italienske kystvagt, 5) der er ikke tilstrækkelige mellemliggende infrastrukturer og havnefaciliteter til registrering af passageroplysninger på en måde, der er forenelig med fartplanerne for sejladsen og synkroniseringen med landtransporten, 6) anmodningen om fritagelse vil kun finde anvendelse på alle de operatører, der besejler de angivne ruter, og 7) fritagelsen vil ikke finde anvendelse i forbindelse med registrering af oplysninger om antallet af ombordværende spædbørn og behovet for bistand i ulykkestilfælde, hvis passageren indvilliger heri.
(3)

AVS-EU-Ministerrådet besluttede på sit 39. møde afholdt den 19. og 20. juni 2014 i Nairobi, Kenya, i en fælles erklæring at gå videre med den ordnede lukning af Centret for Virksomhedsudvikling (»CVU«) og at ændre bilag III til AVS-EU-partnerskabsaftalen og med henblik herpå at give AVS-EU-Ambassadørudvalget beføjelse til at gå videre med dette spørgsmål med henblik på at træffe de nødvendige afgørelser, herunder den relevante ændring af det nævnte bilag III.
DA Den Europæiske Unions Tidende L 182/55

KOMMISSIONENS GENNEMFØRELSESAFGØRELSE (EU) 2016/1102

af 5. juli 2016

om godkendelse af de nationale programmer til forbedring af produktion og afsætning af biavlsprodukter forelagt af medlemsstaterne i henhold til Europa-Parlamentets og Rådets forordning (EU) nr. 1308/2013

(meddelt under nummer C(2016) 4133)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 57, første afsnit, litra c), og

ud fra følgende betragtninger:

(1) Alle medlemsstaterne har i henhold til artikel 55 i forordning (EU) nr. 1308/2013 forelagt Kommissionen deres nationale treårige programmer for produktion og afsætning af biavlsprodukter for biavlsårene 2017, 2018 og 2019.

(2) De 28 programmer opfylder målene i forordning (EU) nr. 1308/2013 og indeholder de oplysninger, som kræves i henhold til artikel 4 i Kommissionens gennemførelsesforordning (EU) 2015/1368 (2).

(3) Unionens bidrag til finansieringen af de nationale programmer fastsættes i overensstemmelse med artikel 55, stk. 2, i forordning (EU) nr. 1308/2013 og artikel 4 og artikel 8, stk. 2, i Kommissionens delegerede forordning (EU) 2015/1366 (3).

(4) Foranstaltningerne i denne afgørelse er i overensstemmelse med udtalelse fra Komitéen for den Fælles Markedsordning for Landbrugsprodukter —

VEDTAGET DENNE AFGØRELSE:

Artikel 1

De nationale programmer for produktion og afsætning af biavlsprodukter for biavlsårene 2017, 2018 og 2019, som Belgien, Bulgarien, Tjekkiet, Danmark, Tyskland, Estland, Irland, Grækenland, Spanien, Frankrig, Kroatien, Italien, Cypern, Letland, Litauen, Luxembourg, Ungarn, Malta, Nederlandene, Østrig, Polen, Portugal, Rumænien, Slovenien, Slovakiet, Finland, Sverige og Det Forenede Kongerige har forelagt, godkendes hermed.

Artikel 2

Unionens bidrag til finansiering af de nationale biavlsprogrammer, som der henvises til i artikel 1, må ikke overstige de maksimumbeløb, der er fastsat i bilaget for biavlsårene 2017, 2018 og 2019

Artikel 3

Denne afgørelse er rettet til medlemsstaterne.

Udfærdiget i Bruxelles, den 5. juli 2016. På Kommissionens vegne Phil HOGAN Medlem af Kommissionen

(1) EUT L 347 af 20.12.2013, s. 671.

(2) Kommissionens gennemførelsesforordning (EU) 2015/1368 af 6. august 2015 om fastlæggelse af regler for anvendelsen af Europa-Parlamentets og Rådets forordning (EU) nr. 1308/2013 for så vidt angår støtte til biavlssektoren (EUT L 211 af 8.8.2015, s. 9).

(3) Kommissionens delegerede forordning (EU) 2015/1366 af 11. maj 2015 om supplerende regler til Europa-Parlamentets og Rådets forordning (EU) nr. 1308/2013 for så vidt angår støtte til biavlssektoren (EUT L 211 af 8.8.2015, s. 3).
(1)

Kommissionen forelægger i henhold til proceduren i artikel 21-24 i finansforordningen for 11. EUF senest den 15. juni 2016 et forslag, som angiver a) beløbet for den anden tranche af bidraget for 2016 og b) et revideret årligt beløb for bidraget for 2016 i de tilfælde, hvor beløbet afviger fra de faktiske behov.